ગેરકાયદે માઇગ્રેશને અસ્થિર રાજકારણ, સમાજ અને અર્થતંત્ર ઉપરાંત વંશીય અને કોમી અશાંતિ સર્જી છે. પૂર્વોત્તરની સંખ્યાબંધ મતવિસ્તાર ( આસામના ૩૨ ટકા મતવિસ્તાર) માં બાંગ્લાદેશી માઇગ્રન્ટ્સ ચૂંટણી પરિણામોને પ્રભાવિત કરવાની સ્થિતિમાં છે. આર્થિક દૃષ્ટિએ વિચારીએ તો જમીન પર વધી રહેલું દબાણ – જંગલ અસ્ક્યામતોનું ધોવાણ, માઇગ્રન્ટ્સ દ્વારા સરકારી જમીનનો બળજબરીપૂર્વક કબજો સહિતના પ્રશ્નો સમગ્ર પૂર્વોત્તરમાં અનેક સમસ્યા સર્જે છે. આસામની ગેરકાયદે માઇગ્રેશનની સમસ્યા માત્ર આસામનાં લોકોને જ પ્રભાવિત કરે છે તેમ માનીને પ્રાદેશિક સમસ્યા માનવાનું વલણ પ્રવર્તી રહ્યું છે, પરંતુ તે સાથે જ આપણી રાષ્ટ્રીય સુરક્ષા જોખમમાં આવતી હોવાના મુદ્દાની અવગણના થતી રહી છે. પૂર્વ પાકિસ્તાન/બાંગ્લાદેશની લાંબા ગાળાની ડિઝાઇન આસામ સાથે વ્યૂહાત્મક જમીનસંપર્ક ધરાવવા સાથે સમગ્ર દેશ સાથે જમીનસંપર્ક ધરાવે છે, તેવામાં ગેરકાયદે માઇગ્રેશના પ્રશ્નો ગંભીર વ્યૂહાત્મક અને આર્થિક પરિણામો આપી શકે છે.